Document ID: /roh_data/filtered/Billingualer_Corpus_interleaved-de-rm.jsonl.gz/1608

This is a text translated from German to Rumantsch Grischun.
Kommission für Wirtschaft und Abgaben spricht sich für die Teilrevision des Steuergesetzes aus

Die Kommission für Wirtschaft und Abgaben (WAK) hat die Botschaft zur Teilrevision des Steuergesetzes unter dem Vorsitz von Kommissionspräsident Franco Quinter zu Handen des Grossen Rates vorberaten. Der Rat hat dieses Geschäft für die Junisession 2009 traktandiert. An der Sitzung anwesend war auch Regierungsrat Martin Schmid, Vorsteher des Departements für Finanzen und Gemeinden.

Mit der vorliegenden Teilrevision soll das Steuergesetz in neun Punkten angepasst werden, welche sind: Entlastung in der Vermögenssteuer, Reduktion der Gewinnsteuer, Erhöhung der Abzüge für die Kinderbetreuungskosten, Ausgleich der kalten Progression, Unternehmenssteuerreform II, Nach- und Strafsteuern, Gaststaatgesetz, Liegenschaftenunterhalt und das Kompetenzzentrum Inkasso. Ziel der Revision ist, dass der Kanton Graubünden als Steuerstandort sowohl für natürliche als auch für juristische Personen attraktiver wird. Zudem sind gewisse Änderungen auch aufgrund einer Anpassung an das harmonisierte Bundessteuerrecht erforderlich. Nicht Ziel der Revision ist die Anheizung des Steuerwettbewerbs mit den Nachbarkantonen; vielmehr soll der Kanton Graubünden durch die Teilrevision bisherige Nachteile im Steuerwettbewerb ausgleichen können.

Nach eingehender Diskussion der Vorlage hat die Kommission einstimmig beschlossen, darauf einzutreten und dem Grossen Rat zu beantragen, den regierungsrätlichen Gesetzesentwurf anzunehmen. In der Detailberatung wird die Kommission dem Rat zusätzlich eine Änderung des Art. 38 des Steuergesetzes vorschlagen, womit die Kinderabzüge vom Einkommen erhöht würden. Im Übrigen folgt die Kommission der Botschaft der Regierung, jeweils mit einer Gegenstimme bezüglich der Reduktion der Maximalbelastung bei der Vermögenssteuer und bezüglich der Reduktion der Gewinnsteuer von juristischen Personen auf den Einheitssatz von 5,5 Prozent.

Auskunftsperson:

Kommissionspräsident Franco Quinter, Tel. 079 682 47 47

Gremium: Kommission für Wirtschaft und Abgaben

Quelle: dt Kommission für Wirtschaft und Abgaben

03.06.2009
La cumissiun per economia e taxas sustegna la revisiun parziala da la lescha da taglia

Sut il presidi da Franco Quinter ha la cumissiun per economia e taxas (CET) predeliberà la missiva tar la revisiun parziala da la lescha da taglia per mauns dal cussegl grond. Il cussegl grond ha tractandà questa fatschenta per la sessiun da zercladur 2009. A questa sesida è stà preschent er il cusseglier guvernativ Martin Schmid, schef dal departament da finanzas e vischnancas.

Tras questa revisiun parziala duai la lescha da taglia vegnir adattada en nov puncts. Quai èn: in levgiament tar la taglia sin la facultad, ina reducziun da la taglia sin il gudogn, in augment da las deducziuns per ils custs da la tgira d'uffants, ina gulivaziun da la progressiun fraida, la refurma da la taglia sin interpresas II, taglias supplementaras e penalas, la lescha davart il stadi ospitant, il mantegniment d'immobiglias ed il center da cumpetenza per l'incassament. La finamira da la revisiun è quella da render il chantun Grischun pli attractiv sco plazza fiscala tant per persunas natiralas sco er per persunas giuridicas. Plinavant daventan tschertas midadas necessarias perquai che la lescha chantunala sto vegnir adattada al dretg fiscal federal armonisà. I n'è betg ina finamira da la revisiun da promover la concurrenza fiscala cun ils chantuns vischins; plitost duai la revisiun parziala permetter al chantun Grischun da cumpensar ils dischavantatgs ch'el aveva fin ussa en la concurrenza fiscala.

Suenter avair discutà detagliadamain davart il project ha la cumissiun concludì unanimamain d'entrar en il project e da proponer al cussegl grond d'acceptar il sboz da lescha da la regenza. En la tractativa detagliada vegn la cumissiun a proponer al cussegl grond da midar er l'art. 38 da la lescha da taglia; las deducziuns per uffants che pon vegnir fatgas valair tar las entradas vegnissan augmentadas. Dal rest suonda la cumissiun la missiva da la regenza, mintgamai cun ina cuntravusch pertutgant la reducziun da la grevezza maximala tar la taglia sin la facultad e pertutgant la reducziun da la taglia sin il gudogn da las persunas giuridicas sin la tariffa unitara da 5.5 pertschient.

Infurmaziuns:

president da la cumissiun Franco Quinter, tel. 079 682 47 47

Gremi: cumissiun per economia e taxas

Funtauna: rg cumissiun per economia e taxas

03.06.2009